wickkiey/tamil-wikipedia-markdown huggingface dataset:
# கோல்டன் குளோப் விருது


**கோல்டன் குளோப் விருதுகள்** (*Golden Globe Awards*) சிறந்த உள்ளூர் மற்றும் வெளியூர் திரைப்படம், மற்றும் தொலைக்காட்சி நிகழ்ச்சிகளுக்காக ஆண்டு தோறும் வழங்கப்பட்டுவரும் ஒரு விருது ஆகும். இது ஹாலிவுட் வெளிநாட்டு செய்தி நிறுவனத்தினால் வழங்கப்பட்டு வருகிறது.  

முதலாவது கோல்டன் குளோப் விருது 1944 ஆம் ஆண்டு ஜனவரி மாதத்தில் லாஸ் ஏஞ்சலீஸ் நகரில் 20ஆம் சென்சுரி பாக்ஸ் கலைக்கூடத்தில் இடம்பெற்றன.  

## விதிகள்
ஆண்டுதோறும் ஜனவரி மாதத்தில் கோல்டன் குளோப் விருதுகள் வழங்கப்படுகின்றன. ஹாலிவுடில் தங்கியிருக்கும் கிட்டத்தட்ட 90 பன்னாட்டு ஊடகவியலாளர்கள் (2008 இல்) இவ்விருதுகளுக்கான வாக்கெடுப்பில் கலந்து கொள்வார்கள். இவ்விருதுகளுக்கான தகமைக் காலம் அக்டோபர் 1 இல் ஆரம்பிக்கின்றன.  

## விருதுகள்
### திரைப்பட விருதுகள்
- சிறந்த திரைப்படம் - நாடகத் திரைப்படம்
- சிறந்த திரைப்படம் - இசை அல்லது நகைச்சுவைத் திரைப்படம்
- சிறந்த நடிகர் - நாடகத் திரைப்படம்
- சிறந்த நடிகர் - இசை அல்லது நகைச்சுவை
- சிறந்த நடிகை - நாடகத் திரைப்படம்
- சிறந்த நடிகை - இசை அல்லது நகைச்சுவைத் திரைப்படம்
- சிறந்த துணை நடிகர்
- சிறந்த துணை நடிகை
- சிறந்த அசைவூட்டத் திரைப்படம்
- சிறந்த ஒளிப்பதிவு
- சிறந்த இயக்குநர்
- சிறந்த வேறு மொழி படம்
- சிறந்த அசல் இசை
- சிறந்த அசல் பாடல்
- செசில் டி-மில் வாழ்நாள் சாதனை விருது

### தொலைக்காட்சி விருதுகள்
- சிறந்த தொலைக்காட்சித் தொடர் - நாடகத் தொலைக்காட்சித் தொடர்
- சிறந்த தொலைக்காட்சித் தொடர் - நகைச்சுவைத் தொலைக்காட்சித் தொடர்
- சிறந்த தொலைக்காட்சித் குறுந்தொடர்
- சிறந்த நடிகர் - நாடகத் தொலைக்காட்சித் தொடர்
- சிறந்த நடிகர் - நகைச்சுவை தொலைக்காட்சித் தொடர்
- சிறந்த நடிகை - நாடகத் தொலைக்காட்சித் தொடர்
- சிறந்த நடிகை - நகைச்சுவைத் தொலைக்காட்சித் தொடர்
- சிறந்த நடிகர் - தொலைக்காட்சித் குறுந்தொடர்/ திரைப்படம்
- சிறந்த நடிகை - தொலைக்காட்சித் குறுந்தொடர்/ திரைப்படம்
- சிறந்த துணை நடிகர் - நகைச்சுவைத் தொலைக்காட்சி தொடர்/குறுந்தொடர்/திரைப்படம்
- சிறந்த துணை நடிகை - நகைச்சுவைத் தொலைக்காட்சி தொடர்/குறுந்தொடர்/திரைப்படம்
# சிலம்டாக் மில்லியனயர்



***சிலம்டாக் மில்லியனயர்*** (*Slumdog Millionaire*) என்பது 2008 ஆம் ஆண்டில் வெளியான பிரித்தானியத் திரைப்படமாகும். இது இந்திய எழுத்தாளர் விக்காஸ் சுவரூப் என்பவர் எழுதிய *கியூ அண்ட் ஏ* (Q and A) என்ற புதினத்தைத் தழுவி படமாக்கப்பட்டது.  

## திரைக்கதை

மும்பையின் ஒதுக்குப்புறமான குப்பத்து சிறுவன் ஜமால் மதக்கலவரத்தில் தாயை இழந்துவிட, வயிற்றுக்காக ஜமாலும் அவனது அண்ணனும் ஓடுகிறார்கள். வயிற்றுக்காக சின்னச்சின்ன தவறுகள் செய்யத் தொடங்கி, கடைசியில் சிறுவர்களை பிச்சையெடுக்கவிட்டு பணம் பார்க்கிறவனிடம் சேர்கிறார்கள். ஜமாலை குருடனாக மாற்ற அவர்கள் முனைகிறபோது ஜமாலைக் காப்பாற்றி தப்பிக்கிறான் அண்ணன். உடனிருந்த தோழி லத்திகாவை அங்கே விட்டுவிடுகிறார்கள்.  
நீண்ட நாட்களுக்குப் பிறகு சந்திக்கிற குருட்டு பிச்சைக்கார நண்பன் மூலம் லத்திகாவை மீண்டும் சந்திக்கிறார்கள். ஒரு விபசார விடுதியில் அவளை அந்நிலைக்குத் தள்ளிய பிச்சைக்கூட்டத் தலைவனை ஜமாலின் அண்ணன் சலீம் சுட்டுத்தள்ள, மூவரும் தப்பிக்கிறார்கள். லத்திகாவின் உடலுக்காக அண்ணன் ஜமாலை விரட்டியடிக்க பிரிகிறார்கள். லத்திகாவுடன் மும்பை தாதாவிடம் சேர்கிறான் அண்ணன் ஜமால்-லத்திகா நட்பு மெல்ல மெல்ல காதலாகிறது.  

இச்சூழலில்தான் தொலைக்காட்சியில் கோடீஸ்வரன் கேள்வி பதில் நிகழ்ச்சி பரபரப்பாக மக்களால் பார்க்கப்படுகிறது. காதலியும் பார்ப்பாள், சந்திக்க முடியும் என நினைத்து அந்நிகழ்ச்சியில் பங்கேற்கிறான் ஜமால். கேட்கப்படும் கேள்விகளுக்கு வாழ்வில் நேர்ந்த அனுபவங்களிலிருந்து பதில் சொல்கிறான் ஜமால். லட்சங்களைத் தாண்டத் தாண்ட நிகழ்ச்சி நடத்துவோரின் அரசியல் நெருக்குகிறது. அதிலிருந்து எப்படி மீள்கிறான்? காதலியை சந்திக்கிறானா? அண்ணன் என்ன ஆனான்? என்பது தான் கதை.  

## விருதுகள்
### அகாதமி விருது - 2009
- சிறந்த படம்
- சிறந்த இயக்குநர் – டேனி பாயில்
- சிறந்த இசையமைப்பு – ஏ. ஆர். ரகுமான்
- சிறந்த மூலப் பாடல் – "ஜெய் ஹோ", (ஏ. ஆர். ரகுமான் (இசை) & குல்சார் (பாடல்)
- சிறந்த தழுவப்பட்ட திரைக்கதை– சைமன் பியூஃபோய்
- சிறந்த ஒளிப்பதிவு – ஆந்தனி டொட் மாண்டில்
- சிறந்த படத்தொகுப்பு – கிறிஸ் டிக்கன்ஸ்
- சிறந்த ஒலிக்கலப்பு – ரெசுல் பூக்குட்டி, ரிச்சார்ட் பிரைக், இயன் டாப்
- பரிந்துரைப்பு: சிறந்த ஒலித்தொகுப்பு – டொம் சயேர்ஸ்
- பரிந்துரைப்பு: சிறந்த மூலப் பாடல் – "ஓ..சாயா", ஏ. ஆர். ரகுமான், எம். ஐ. ஏ (பாடல்)

### கோல்டன் குளோப் விருது - 2009
  - சிறந்த திரைப்படம்
  - சிறந்த தயாரிப்பாளர் (டேனி பாயில்)
  - சிறந்த திரைக்கதை (சைமன் பியூஃபோய்)
  - சிறந்த இசையமைப்பாளர் (ஏ. ஆர். ரகுமான்)
# சப்வேர்சன்

**சப்வேர்சன்** (*Subversion*) ஒரு கட்டற்ற திருத்தக் கட்டுப்பாட்டு மென்பொருள். இதை லினிக்ஸ், யுனிக்ஸ், விண்டோஸ் ஆகிய இயங்கு தளங்களில் பயன்படுத்தலாம். இதனை ஆங்கில எழுத்தின் சுருக்கமாக எசுவிஎன் (**SVN**) என்று அழைப்பார்கள். உருவாக்கி கொண்டிருக்கும் பதிப்பின் மூல நிரல்களை சேமிக்கவும் பழைய பதிப்புகளின் மூல நிரல்களை சேமிக்கவும் இது பயன்படுகிறது. ஒப்பீட்டளவில் சப்வேர்சன் பயன்படுத்துவதற்கு எளியது, சிறந்த வசதிகளைக் கொண்டது. எனவே இது அதிக பயனர்களால் பயன்படுத்தப்படுகிறது.  

2000ஆம் ஆண்டு கொலப்நெட் (CollabNet ) நிறுவனம் மூலம் இது உருவாக்கப்பட்டது. அப்பாச்சி திட்டத்தின் கீழ் பயன்படுத்தப்படும் மென்பொருட்களில் இது உயரிய இடத்தை பிடித்துள்ளது.  

## வரலாறு
2000ஆம் ஆண்டு கொலப்நெட் சிவிஎசு (CVS) என்ற திருத்தக்கட்டுப்பாடு போன்று அதில் இல்லாத சில வசதிகளை கொண்டு திறமூல திருத்தக் கட்டுப்பாடு ஒன்றை உருவாக்கியது. இதிலுள்ள வலுக்களையும் சரி செய்து உடனுக்குடன் வெளியிட்டது. 2001 அளவில் போதுமான மூல நிரல்களை கொண்டு வளர்ச்சி பெற்றது. 2004 பிப்ரவரியில் இதன் 1.0 பதிப்பு வெளியிடப்பட்டது. 2009 நவம்பரில் அப்பாச்சி திட்டத்தில் இணைத்துக்கொள்ளப்பட்டது. 2010 பிப்ரவரி முதல் அப்பாச்சி திட்டத்தின் முன்னனி திட்டங்களில் ஒன்றாக உள்ளது.  

| முதல் பதிப்பு | வெளியிடப்பட்ட தேதி | இறுதி பதிப்பு | வெளியிடப்பட்ட தேதி | நிலை |
| --- | --- | --- | --- | --- |
| 2004-02-23 | 1.0.9 | 2004-10-13 | முற்றாக ஆதரவில்லை |  |
| 2004-09-29 | 1.1.4 | 2005-04-01 | முற்றாக ஆதரவில்லை |  |
| 2005-05-21 | 1.2.3 | 2005-08-19 | முற்றாக ஆதரவில்லை |  |
| 2005-12-30 | 1.3.2 | 2006-05-23 | முற்றாக ஆதரவில்லை |  |
| 2006-09-10 | 1.4.6 | 2007-12-21 | முற்றாக ஆதரவில்லை |  |
| 2008-06-19 | 1.5.9 | 2010-12-06 | முற்றாக ஆதரவில்லை |  |
| 2009-03-20 | 1.6.23 | 2013-05-30 | முற்றாக ஆதரவில்லை |  |
| 2011-10-11 | 1.7.22 | 2015-08-12 | முற்றாக ஆதரவில்லை |  |
| 2013-06-18 | 1.8.19 | 2017-08-10 | முற்றாக ஆதரவில்லை |  |
| 2015-08-05 | 1.9.7 | 2017-08-10 | சிறிதளவு ஆதரவுண்டு |  |
| 2018-04-13 | 1.10.0 | 2018-04-13 | முழு ஆதரவுண்டு |  |
| <small></small> | } |  |  |  |

## சிறப்புகள்
- ஒரு சமயத்தில் ஒருவர் மட்டுமே ஒப்புவி (commit) செய்ய முடியும். இருவர் ஒரே நேரத்தில் முயன்றாலும் ஒருவர் மட்டுமே ஒப்புவி செய்யமுடியும்.
- பெயர்மாற்றப்பட்ட\பிரதியெடுக்கப்பட்ட\வேறு இடத்திற்கு மாற்றப்பட்ட கோப்புகள் முழுதாக சீராய்வு செய்யப்பட்ட வரலாற்று பக்கத்தில் இருக்கும்
- அப்பாச்சி எச்டிடிபி வழங்கி வலையமைப்பின் வழங்கியாக இருக்கும்.
- இணைக்கப்பட்ட கோப்புகளின் சுவடுகளை அறியமுடியும்
# திருத்தக் கட்டுப்பாடு

**திருத்த / பதிப்புக் கட்டுப்பாடு** (*revision control* அல்லது *version control*) என்பது ஒரே மூலத்துக்கு பல திருத்தங்களை மேற்கொள்வதை மேலாண்மை செய்வதாகும். இது பொறியியலிலும் மென்பொருள் ஆக்கத்திலும் முதன்மையாக பயன்படும் ஏற்பாடு ஆகும். குறிப்பாக ஒரு குழு சேர்ந்து ஒரு மூல ஆக்கத்தை ஆக்கும் பொழுது, ஒவ்வொருவரும் செய்யும் மாற்றங்களை நிகழ் நேரத்தில் மேலாண்மை செய்ய திருத்தக் கட்டுப்பாடு ஏதுவாக்குகிறது. எடுத்துக்காட்டாக விக்கியில் ஒவ்வொரு பயனர்கள் ஒவ்வொரு பக்கத்தில் செய்யும் மாற்றங்களும் பதிவு செய்யப்படுகின்றன. திருத்தங்கள் சரியில்லை என்றால் விக்கியின் திருத்தக் கட்டுப்பாட்டு மென்பொருளால் முன்னைய நிலையை மீள் செய்துவிடலாம். ஒரு கட்டுரையை ஒரே சமயத்தில் ஒன்றுக்கும் மேற்பட்ட பயனர்கள் மாற்றினால் மென் பொருள் அதை பயனருக்கு அறிவிக்கும், இயலுமென்றால் ஒன்றாக்கும்.  

## பதிப்புக் கட்டுப்பாட்டு மென்பொருள்
மூல மென்பொருள் கோப்புகளை இலகுவாக கிளைபடுத, மாற்றங்களை இன்றைப்படுத்த, தேவைப்படும் பொழுது ஒன்றாக்க திருத்தக் கட்டுப்பாட்டு மென்பொருள் உதவுகிறது. மென்பொருள் விருத்தியின் ஒரு நிலையைக் குறித்து (Tag) அந்த நிலைக்கு மீள முடியும். இப்படி பல Features திருத்தக் கட்டுப்பாட்டு மென்பொருட்கள் கொண்டிருக்கின்றன.  

### கட்டற்றவை
- கிட் (மென்பொருள்)
- சப்வேர்சன்

### வணிகம்
- ரீம் ஃபவுண்டேசன் சேர்வர்

## கலைச்சொற்கள்
- களஞ்சியம் - Repository
- வேலைப் பிரதி - Working copy
- மாற்றம் - Change
- மாற்றக் கணம் - Change set
- எடுத்தல் - Check out
- கோப்பைப் பூட்டுதல் - File locking
- இடுதல் - Check in
- உறுதி - Commit
- Atomic Commit
- தலை - Head
- முரண் - Conflict
- பதிப்பு/திருத்தம் - Revision
- கிளைத்தல்
- ஒன்றாக்கல்
- குறியீடு - Label/Tag
# மைக்ரோசாப்ட் வர்ச்சுவல் பிசி



ஒன்றிற்கு மேற்பட்ட இயங்குதளங்களை ஒரே கணினியில் இயக்கிப் பார்பதற்கு **மைக்ரோசாப்ட் வர்ச்சுவல் பிசி** (இலங்கை வழக்கு: மைக்ரோசாப்ட் வேர்சுவல் பிசி) உதவுகின்றது.  

## அபிநயிக்கும் வன்பொருட்கள்
- 32பிட் இண்டல் பெண்டியம் II செயலி (எனினும் விண்டோஸ் பணிச்சூழலில் அதில் பொருத்தப்பட்டிருக்கும் செயலியை அபிநயிக்கும்) இதில் இண்டெல் 440பிஸ் மதர்போட்டையும் பிரதிபலிக்கும்.
- 16 மெகாபைட் வரை மாற்றக்கூடிய வீடியோ அட்டை.
- அமெரிக்கன் மெகாரெண்ட்ஸ் பயோஸ்
- கிரியேட்டிவ் சன்பிளாஸ்டர் ஒலி அட்டை.

வர்சுவல் பிசி வன்வட்டானது வர்ச்சுவல் பிசிக்கும் வர்ச்சுவல் பிசி சர்வருக்கும் பொதுவானதாகும்.  

## ஆதரிக்கும் வழங்கி, விருந்தினர் இயங்குதளங்கள்
வழங்கி இயங்குதளங்கள்  
வர்ச்சுவல் பிசி 2007 அதிகாரப்பூர்வமாகப் பின்வரும் இயங்குதளங்களை ஆதரிக்கின்றது.  
- விண்டோஸ் விஸ்டா (விண்டோஸ் விஸ்டா அல்டிமேட், எண்டபிறைஸ், பிஸ்னஸ் எடிசன், ஐரோப்பாவிற்கான பிஸ்னஸ் எடிசன் என் ஆகியவற்றின் 32 பிட் மற்றும் 64பிட் பதிப்புகளை ஆதரிக்கின்றது)எனினும் விண்டோஸ் விஸ்டா ஸ்டாட்டர் எடிசன், ஐரோப்பிய விஸ்டா ஹோம் என் பதிப்புக்களிற்கு ஆதரவு கிடையாது.
- விண்டோஸ் எக்ஸ்பி புரொபெஷனல்
- விண்டோஸ் சேர்வர் 2003.
# க. தம்பையா

**புலோலியூர் க.தம்பையா** (இறப்பு: ஜனவரி 12, 2009) இலங்கையின் மூத்த தமிழ் எழுத்தாளர். அரை நூற்றாண்டுக்கு மேலாக இலக்கியத்துறையில் ஈடுபட்டு வந்த இவர் நூற்றுக்கு மேற்பட்ட சிறுகதைகள் ,நகைச்சுவைகள், நாடகங்கள், கவிதைகளைப் படைத்துள்ளார்.  

## வாழ்க்கைச் சுருக்கம்
க. தம்பையா யாழ்ப்பாண மாவட்டம், புலோலியைச் சேர்ந்தவர். 1966 ஆம் ஆண்டு நில அளவைத் திணைக்களத்தில் படவரைஞர் தொழில்நுட்ப அலுவலராகப் பதவியேற்றுப் பல உயர் பதவிகளை வகித்தபின்னர் 1984 ஆம் ஆண்டு சேவையிலிருந்து இளைப்பாறினார். அதன் பின்னர் கடந்த 25 ஆண்டுகளாக யாழ்நகரில் உள்ள தனியார் நிறுவனம் ஒன்றில் பணியாற்றியுள்ளார்.  

இவரது சிறுகதைகள் வீரகேசரி, தினக்குரல், தினகரன் பத்திரிகைகளில் அதிக அளவில் வெளிவந்துள்ளன.  

## பரிசுகளும் விருதுகளும்
- கலைமகள் ஆசிரியர் கி.வா.ஜகந்நாதனின் மணிவிழாவினை ஒட்டி 1966 ஆம் ஆண்டு இலங்கை முழுவதுக்குமாக நடத்தப்பட்ட சிறுகதைப் போட்டியில் முதல் பரிசாகத் தங்கப் பதக்கத்தைப் பெற்றார்.
- சதாவதானி கதிரவேற்பிள்ளை நினைவாக 1976 ஆம் ஆண்டு அகில இலங்கை ரீதியில் நடத்தப்பட்ட சிறுகதைப் போட்டியில் *ஓர் ஆசிரியர் அநாதையாகிறார்* என்ற சிறுகதைக்கு முதல் பரிசு கிடைத்தது.
- நில அளவைத் திணைக்கள இந்து சங்கப் பத்தாவது ஆண்டு நிறைவையொட்டி 1975 ஆம் ஆண்டு நடத்தப்பட்ட சிறுகதைப் போட்டியில் *ஒருதாய் ஒரு மகள் ஒரு தேவன்* என்னும் சிறுகதைக்கு முதல் பரிசு கிடைத்தது.
- 1998 ஆம் ஆண்டு காலப் பகுதியில் பத்திரிகைகளில் வெளிவந்த சிறுகதைகளில் இவர் எழுதிய *பணக்கார அநாதைகள்* என்ற சிறுகதையை சிறந்த சிறுகதையாக தேர்ந்தெடுத்து இந்துசமய கலாசார இலக்கியக்குழு இவருக்குப் பணப் பரிசு கொடுத்துக் கௌரவித்தது.
- இலக்கியத்துறைக்குப் பங்களிப்புச் செய்ததற்காக 2008 ஆம் ஆண்டிற்கான கலாபூஷணம் விருதை இந்துக்கலாசார அமைச்சு வழங்கியது.

## வெளிவந்த நூல்கள்
- *அழியும் கோலங்கள்* (சிறுகதைத்தொகுதிகள்)
- *ஐம்பதிலும் ஆசைவரும்* (சிறுகதைத்தொகுதிகள்)
# பூ (திரைப்படம்)



**பூ**, 2008 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தினில் முக்கிய வேடத்தில் சிறிகாந்த், பார்வதி மேனன் ஆகியோர் நடித்துள்ளனர். **'வெயிலோடு போய்**' எனும் ச. தமிழ்ச்செல்வனின் சிறுகதையினைத் தழுவி திரைப்படமாக்கப் பட்டுள்ளது. இத்திரைப்படத்திற்கு எஸ். எஸ். குமரன் இசையமைத்திருந்தார்.  

## கதை

## கதாப்பாத்திரங்கள்
| நடிகர் | கதாபாத்திரம் |
| --- | --- |
| சிறீகாந்த் | தங்கராசு |
| பார்வதி மேனன் | மாரி |
| இன்பநிலா | சீனி |
| பூ ராமு | } |

## பாடல்
இப்படம் ஆறு பாடல்களைக் கொண்டுள்ளது.  
| இல. | பாடல் | பாடியவர்கள் | நேரம் (நிமி:விநா) | வரிகள் | குறிப்பு |
| --- | --- | --- | --- | --- | --- |
| 1 | சூ சூ மாரி | மிருதுளா, ஸ்ரீமதி, பார்த்தசாரதி | 05:25 | நா. முத்துக்குமார் | பார்வதியின் இளமைக் காலங்களைக் காட்டுகிறது. |
| 2 | மாமன் எங்கிருக்கான் | ஹரிணி, திப்பு, கார்த்திக், மாஸ்டர் ரோஹித் | 05:15 | நா. முத்துக்குமார் | ஸ்ரீ காந்தையும், பார்வதியையும் நாட்டுப்புற பாடலில் ராஜபாளையத்தில் காட்டுகிறது. |
| 3 | ஆவாரம் பூ | சின்மயி | 05:00 | நா. முத்துக்குமார் | இப்பாடல் பார்வதி ஸ்ரீ காந்திற்கு காதல் கடிதம் ஒன்று எழுதுவதைக் காட்டுகிறது. |
| 4 | தீனா | சங்கர் மகாதேவன், ஹேமாம்பிகா | 05:24 | நா. முத்துக்குமார் |  |
| 5 | சிவகாசி ரதியே | பெரிய கறுப்ப தேவர் | 05:29 | எஸ்.ஞானக்கரவேல் |  |
| 6 | பாச மழை | எஸ்.எஸ். குமரன் | 05:34 | எஸ்.ஞானக்கரவேல் | } |

## விமர்சனம்
ஆனந்த விகடன் வார இதழில் வந்த விமர்சனத்தில் "காந்த் கஷ்டப்பட்டு, பார்வதி அழுது என பூவை இழுத்துத் தொடுத்திருக்கிறார்கள்... நல்ல இலக்கியத்தைத் தரமான, சுவாரஸ்யமான சினிமாவாக்க முடியும் எனக் காட்டியவிதத்துக்கு ஒரு பூங்கொத்து!" என்று எழுதி மதிப்பெண்களை வழங்கினர்.
# திருமாவளவன் உண்ணாநிலைப் போராட்டம்

இந்திய நடுவண் அரசு இலங்கை தமிழர் படுகொலையை நிறுத்த நடவடிக்கை எடுக்க வேண்டும் எனக் கோரி விடுதலைச் சிறுத்தைகள் தலைவர் தொல். திருமாவளவன் சாகும் வரை உண்ணாநிலைப் போராட்டத்தை வியாழன், சனவரி 15, 2009 அன்று தொடங்கினார். சென்னையை அடுத்த மறைமலை நகரில் நான்கு நாட்களாக நடத்தி வந்த உண்ணாநிலைப் போராட்டத்தை தொல். திருமாவளவன் ஞாயிற்றுக்கிழமை ஜனவரி 18, 2009 அன்று முடித்துக் கொண்டார்.  

வன்னிப் போரில் பெருமளவு தமிழ் மக்கள் இடம் பெயர்ந்து, குண்டுத் தாக்குதலுக்கு உள்ளாகி, உணவு, மருந்து, தங்குமிடம் இன்றி அகதியாகி உள்ளனர். விடுதலைப் புலிகளின் சுருங்கிய கட்டுப்பாட்டுப் பகுதிக்குள் மிகவும் இக்கட்டான நிலையில் பட்டினிச்சாவை எதிர்நோக்கி 300 000 வரையான மக்கள் உள்ளனர். இலங்கை அரசு பொதுமக்களை சற்றும் பொருட்படுத்தாமல் மூர்க்கமாக தாக்கி வருகிறது. இப்படி "அழிவின் விளிம்பில் ஐந்து லட்சம் தமிழர்கள். இனவெறிப் போரை நிறுத்தி அமைதிப் பேச்சுவார்த்தை நடத்து" என இந்திய நடுவண் அரசைக் கோரி திருமாவளவன் பட்டினிப் போரை முன்னெடுத்தார். இலங்கையின் போர் முன்னெடுப்புக்கு இந்திய அரசு படைத்துறை, பொருளாதார உதவிகளை வழங்குகியதாக கருதப்பட்டது.  

## ஆதரவு
- பாட்டாளி மக்கள் கட்சி
- திராவிடர் கழகம்
- பெரியார் திராவிடர் கழகம்
- இந்திய பொதுவுடமைக் கட்சி
- தமிழ்நாடு வணிகர் சங்கம்
- தமிழ்த் தேசிய இயக்கம்
- தமிழீழ விடுதலை ஆதரவாளர் ஒருங்கிணைப்புக் குழு
- இலட்சிய திராவிட முன்னேற்றக் கழகம்
- மறுமலர்ச்சி திராவிட முன்னேற்றக் கழகம்
- பாரதிய ஜனதா கட்சி
- தமிழ்நாடு முஸ்லிம் முன்னேற்றக் கழகம்

உட்பட பல அமைப்புகள் ஆதரவு தெரிவித்தன.
# தமிழ்த் திரைப்படங்களின் பட்டியல், 2009



2009 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. வில்லு
1. படிக்காதவன்
1. காதல்னா சும்மா இல்ல
1. நான் கடவுள்
1. சிவா மனசுல சக்தி
1. லாடம்
1. பெருமாள்
1. வெண்ணிலா கபடிகுழு
1. தநா-07-அல-4777
1. குடியரசு
1. அயன்
1. மாசிலாமணி
1. நந்தலாலா
1. கந்தசாமி
1. சர்வம்
1. வால்மீகி
1. நாடோடிகள்
1. ஐந்தாம் படை
1. மலை மலை
1. பசங்க
1. ஆறு மனமே
1. உன்னைப்போல் ஒருவன்
1. ஈரம்
1. நினைத்தாலே இனிக்கும்
1. திருதிரு துறுதுறு
1. மோதி விளையாடு
1. வெடிகுண்டு முருகேசன்
1. யாவரும் நலம்
1. குரு என் ஆளு
1. ஆதவன்
1. பேராண்மை
1. ஆறுமுகம்
1. மதுரை சம்பவம்
1. அழகர் மலை
1. பொக்கிசம்
1. வண்ணத்துப்பூச்சி
1. அந்தோணி யார்
1. ஆறு மனமே
1. சிந்தனை செய்
1. மலையன்
1. அச்சமுண்டு அச்சமுண்டு
1. வாமனன்
1. வைகை
1. இந்திரவிழா
1. சிரித்தால் ரசிப்பேன்
1. ஞாபகங்கள்
1. முத்திரை
1. மஞ்சள் வெயில்
1. மாயாண்டி குடும்பத்தார்
1. குளிர் 100 டிகிரி
1. தோரணை
1. ராசாதி ராசா
1. ஆனந்த தாண்டவம்
1. நாளை நமதே
1. நியூட்டனின் மூன்றாம் விதி
1. கார்த்திக் அனிதா
1. பட்டாளம்
1. 1977
1. அடடா என்ன அழகு
1. மதுரை தேனி வழி ஆண்டிப்பட்டி
1. தீ
1. அதே நேரம் அதே இடம்
1. தலை எழுத்து
1. ஆடாத ஆட்டமெல்லாம்

---
# திராவிடர் கழகம்


**திராவிடர் கழகம்** என்பது ஈ. வெ. இராமசாமி என்பவரால் சுயமரியாதை, பகுத்தறிவு, சாதி எதிர்ப்பு, பெண் உரிமைகள், இறை மறுப்பு ஆகிய கொள்கைகளை முன்னிறுத்தி தொடங்கப்பட்ட சமூக இயக்கமாகும். இதுவே முதலாவது திராவிடக் கட்சி. இதன் நிறுவனர் ஈ. வெ. இராமசாமி ஆவார். இக்கட்சி தற்காலத் தமிழ்நாட்டின் வரலாற்றைச் செதுக்குவதில் முக்கியப் பங்கு வகிக்கிறது. எடுத்துகாட்டாக மூடநம்பிக்கைகளைப் பரிசோதனை முறையில் முறியடிப்பது இவர்கள் மேற்கொள்ளும் ஒரு விழிப்புணர்வு நடவடிக்கை ஆகும். கழகத்தின் தற்போதைய தலைவர் கி. வீரமணி ஆவார். இதன் துணைத்தலைவர் கலி. பூங்குன்றன்.இக்கழகம் விடுதலை எனும் நாளிதழை வெளியிடுகிறது.
# விக்கிப்பீடியா:முதற்பக்கக் கட்டுரைகள்/ஜனவரி 18, 2009


**மாம்பழம்** புவிமையக் கோட்டுப் பகுதியில் வளரும் ஒரு மரத்தின் பழமாகும். மாமரங்கள் இந்தியா, வங்காளம், தென்கிழக்கு ஆசியா பகுதிகளில் தோன்றின. சுமார் 35 சிற்றினங்களைக் கொண்ட இம்மரத்தின் அறிவியல் பெயர் *Mangifera spp*. பழமாகவும், பழரசமாகவும் மட்டுமல்லாது காயாகவும் பல வித உணவு வகைகளில் மாம்பழம் பயன்படுகிறது. மா, பலா, வாழை ஆகியவை தமிழ் இலக்கியத்தில் முக்கனிகள் என அறியப்படுகின்றன. *மங்கோ* அல்லது *மேங்கோ* (Mango) என்ற ஆங்கிலப் பெயர் 'மாங்காய்' என்ற தமிழ்ச் சொல்லில் இருந்து திரிந்து உருவானதே ஆகும்.  

---
**கார்ல் ஃப்ரெடெரிக் காஸ்** (; *Johann Carl Friedrich Gauss*; ஜேர்மனி; 1777 1855) கணித உலகத்திலேயே எல்லாக் காலத்திய கணித இயலர்களுக்கும் மேல்படியில் வைக்கப்படும் சிறந்த கணித வல்லுனர். அவர் கணிதம், இயற்பியல், வானியல்,புவிப்பரப்பு ஆகிய நான்கு துறைகளிலும் கணிசமாகப் பங்களித்தவர். கணிதத்தில், எண் கோட்பாடு, பகுவியல், வகையீட்டு வடிவியல் ஆகிய மூன்றிலும் பற்பல விதங்களில் அடிக்கல் நாட்டி அவர் காலத்திலேயே கோபுரம் எழுப்பினவர். *கணித இளவரசர்* (இலத்தீன்: princeps mathematicorum) என்றும் அறியப்படுகிறார்.
# வேக் தீவு


**வேக் தீவு** (*Wake Island*) என்பது வடக்கு பசிபிக் பெருங்கடலில் 12 மைல் நீள கரையைக் கொண்ட ஒரு பவளப் பாறைகளைக் கொண்ட தீவாகும். இது வேக் பவளத் தீவு எனவும் அழைக்கப்படுகிறது. இது ஹொனலுலுவில் இருந்து 3,700 கி.மீ. மெற்கிலும், குவாமில் இருந்து 2,430 கி.மீ. தூரத்திலும் அமைந்துள்ளது. ஐக்கிய அமெரிக்காவினால் நிர்வகிக்கப்படுகிறது. இத்தீவிற்குச் செல்ல எவரும் அனுமதிக்கப்படுவதில்லை. தற்போது இங்கு ஐக்கிய அமெரிக்காவின் வான்படையினர் இங்கு நிலை கொண்டுள்ளனர். அத்துடன் அமெரிக்க இராணுவத்தினரின் ஏவுகணைத் தொழிற்சாலை ஒன்றும் இங்கு உள்ளது. இப்பவளப் பாறைத் திட்டுகளின் முக்கிய தீவான வேக் தீவு கிட்டத்தட்ட 9,800 அடி (3,000 மீட்டர்) நீள ஓடுபாதை உள்ளது.
# விவாதி

**விவாதி** என்பது கருநாடக இசையில் ஒன்றிணையாத இரு அல்லது பல சுரங்களைக் குறிக்கும்.  

### விவாதி சுரங்கள்
**விவாதி சுரங்கள்** கருநாடக இசையில் ஒன்றிணையாத சுரங்களை குறிக்கும்.  

### விவாதி இராகம்
விவாதி சுரங்களைக்கொன்ட இராகம் **விவாதி இராகம்** என்றழைக்கப்படுகிறது.  

### விவாதி தோஷம்
விவாதி இராகத்திற்கு கெடுதல் விளைவு அல்லது முரண் குற்றம் (ஸம்ஸ்கிருதத்தில் தோஷம்) உன்டு என்று கருதப்படுகிறது (negative effects). இதை **விவாதி தோஷம்** என்றழைப்பர். இதனை *முரண் குற்றம்* என்றும் கூறலாம்.  

### விவாதி மேளம்
ஒரு மேளம் விவாதி சுரங்களைக் கொன்டிருந்தால் அதை **விவாதி மேளம்** என்றழைப்போம்.
# நந்தலாலா (திரைப்படம்)


**நந்தலாலா** இயக்குநர் மிஷ்கின் இயக்கிய மூன்றாவது திரைப்படம். இதில் கதையின் நாயகனாக மிஷ்கினும் மற்றொரு முக்கியமான கதாபாத்திரத்தில் அசுவத் ராம் என்ற சிறுவனும் நடித்திருந்தனர். இது யப்பனிய மொழியில் வெளியான "கிகுசிரொ" என்ற திரைப்படத்தை தழுவிதாக கூறப்படுகிறது. இப்படத்திற்கு இளையராஜா இசை அமைத்துள்ளார். இத்திரைப்படம் 2010 இல் வெளியானது.  

## நடிகர்கள்
- மிஷ்கின் - பாஸ்கர் மணி
- ஆஷ்வத் இராம் - அகிலேஷ்
- சினிக்தா அகோல்கர் - அஞ்சலி
- நாசர் - லாரி ஓட்டுடர்
- ரோகிணி - மனநலம் பதிக்கப்பட்ட பெண்
- கலையரசன் - குடிகாரன்
- லீனா மரியா பால்
# காணும் பொங்கல்


**காணும் பொங்கல்** என்பது பொங்கல் கொண்டாட்டங்களில் நான்காவது நாள் இடம்பெறும் விழா ஆகும். காணும் பொங்கலைக் **கன்னிப் பொங்கல்** அல்லது **காணும் பண்டிகை** என்றும் அழைப்பர். இப்பண்டிகையின் நிகழ்வுகளில் உற்றார், உறவினர், நண்பர்களைக் காணுதல் மற்றும் பெரியோர் ஆசி பெறுதல் என்பன அடங்கும். பல்வேறு விளையாட்டுப் போட்டிகள், பட்டிமன்றம், உறி அடித்தல், வழுக்கு மரம் ஏறல் போன்ற வீர சாகசப் போட்டிகள் உட்படப் பல்வேறு நிகழ்ச்சிகள் இடம் பெறும்.  

இது பெண்களுக்கு முக்கியமான பண்டிகை ஆகும். பொங்கல் பானை வைக்கும்போது அதில் புது மஞ்சள்கொத்தினை கட்டி அதனை எடுத்து முதிய தீர்க்க சுமங்கலிகள் ஐவர் கையில் கொடுத்து ஆசி பெற்று அதனை கல்லில் இழைத்து பாதத்தில் முகத்தில் பூசிக்கொள்வார்கள்.  

## கணுப்பிடி
கணுப்பிடி இந்நாளின் சிறப்பு. இது ஒருவகை நோன்பு. உடன்பிறந்த சகோதரர்களுக்காக பெண்கள் செய்யும் நோன்பு. உடன்பிறந்த சகோதரர்கள் நலமும் வளமுமாய் வாழ சகோதரிகள் பிரார்த்திப்பது.
# உமா மகேஸ்வரி


**உமா மகேஸ்வரி** (**மஹி**) என்பவர் தமிழகத்தைச் சேர்ந்த ஒரு பெண் எழுத்தாளர் ஆவார். இவர் பதின் பருவம் முதல் எழுதி வருகிறார். இவர் தேனி மாவட்டம், போடிநாயக்கனூரைச் சேர்ந்தவர். கவிதைகளில் தொடங்கி சிறுகதைகள், நாவல் என்று விரிவாகப் பயணம் செய்பவர். தற்பொழுது, கணவர், குழந்தைகளுடன் ஆண்டிபட்டியில் வசிக்கிறார்.  

## வெளிவந்த நூல்கள்
- *நட்சத்திரங்களின் நடுவே* - 1990 கவிதைத் தொகுதி
- *வெறும் பொழுது* - 2002 கவிதைத் தொகுதி
- *கற்பாவை* - 2003 கவிதைத் தொகுதி
- *இறுதிப்பூ* - 2008 கவிதைத் தொகுதி
- *மிட்டாய்க் கடிகாரம்* - 2015 கவிதைத் தொகுதி
- *மரப்பாச்சி* (2002)- சிறுகதைத் தொகுதி
- *யாரும் யாருடனும் இல்லை* (2003) - நாவல்
- *கற்பாவை* (2004) - கவிதைத் தொகுதி
- *தொலைகடல்* (2004) - சிறுகதைத் தொகுதி
- *அரளி வனம்* (2008) - சிறுகதைத் தொகுதி
- *வயலட் ஜன்னல்* - சிறுகதைத் தொகுதி
- "இறுதிப் பூ" (2008) - 2019 கவிதைத்தொகுதி
- *அஞ்சாங்கல் காலம்* - 2013 நாவல்
- *உமாமகேஸ்வரி கதைகள்*(2021

## பரிசுகள்/விருதுகள்
- *கதா தேசிய விருது*
- *திருப்பூர் தமிழ்ச்சங்க விருது*
- *இந்தியா டுடேயின் சிகரம் விருது*
- *ஏலாதி இலக்கியப் பரிசு*
- *இலக்கிய சிந்தனை இலக்கியப் பரிசு*
- *கவிஞர் சிற்பி இலக்கியப் பரிசு*
- *நஞ்சன் கூடு திருமலாம்பாள் விருது*
# வீரபாண்டி கண்ணீசுவரமுடையார் கோயில்



**கண்ணீசுவரமுடையார் கோயில்** என்பது தமிழ்நாடு மாநிலத்தின் தேனி மாவட்டத்திலுள்ள வீரபாண்டி எனும் ஊரில் அமைந்திருக்கிறது. தமிழ்நாடு அரசின் இந்து சமய அறநிலையத் துறையின் கட்டுப்பாட்டில் இருக்கும் இந்தக் கோயில் சிவபெருமானுக்குப் புகழ் சேர்க்கும் பல கோயில்களில் ஒன்றாகும்.  

## தல வரலாறு

வைகை நதியின் கரையின் அடர்ந்த காட்டுப் பகுதியில் அசுரன் ஒருவனை வெல்வதற்காக சக்திதேவியின் அம்சமான கௌமாரி ஒரு சிவலிங்கம் செய்து அதன்முன் தவமியற்றி வந்தார். இதையறிந்த அசுரன் கௌமாரியைத் தூக்கிச் செல்ல முயன்றான். இதைத் தன் ஞானதிருஷ்டியால் உணர்ந்த கௌமாரி அருகிலிருந்த அருகம்புல்லை எடுத்து அவனை நோக்கி வீசினாள். அந்த அருகம்புல் முக்கழுப்படையாக உருவெடுத்து அசுரனை இரண்டாகப் பிளந்து கொன்றது. இதைப் பார்த்த தேவர்கள் வானிலிருந்து மலர்களைத் தூவினர். அவள் பூஜித்து வந்த சிவலிங்கத்திற்கு "திருக்கண்ணீசுவரர்" எனப் பெயரிட்டாள்.  

மதுரையைத் தலைநகராகக் கொண்ட பாண்டிய நாட்டின் மன்னன் வீரபாண்டியன் தனது ஊழ்வினைகளால் இரண்டு கண்களின் பார்வையை இழந்தான். தனக்கு கண் பார்வை வேண்டி பல கோயில்களுக்குச் சென்றான். ஒரு நாள் அவனது கனவில் தோன்றிய இறைவன் இந்த கண்ணீசுவரமுடையார் கோயிலுக்குச் சென்று வழிபட்டால் கண் பார்வை கிடைக்கும் என்று சொன்னார். அதன்படி அந்த மன்னனும் இந்தப் பகுதிக்கு வந்து கௌமாரியை வணங்கி ஒரு கண்ணின் பார்வையும், கண்ணீசுவரமுடையாரை வணங்கி மற்றொரு கண்ணின் பார்வையையும் பெற்றான். அதன் பின்பு கண்ணீசுவரமுடையாருக்கு கற்கோயில் அமைத்து வழிபாடு செய்தான்.  

## சிறப்புகள்
- கண்ணீசுவரமுடையார் கோயிலில் கண்ணீசுவரமுடையார் மற்றும் உடனிருக்கும் அம்மனாக அறம் வளர்த்த நாயகி இருக்கிறார். பாண்டிய மன்னனுக்குக் கண் பார்வை தந்த இந்தக் கோயிலில் வணங்கிச் செல்பவர்களுக்கு அனைத்து நோய்களும் நீங்கி விடும் என்று கருத்து இப்பகுதி மக்களிடையே இருக்கிறது.
- இந்தக் கோயிலின் தீர்த்தமாக கோயிலுக்கு அருகே ஓடும் முல்லை நதியின் நீர் பயன்படுத்தப்படுகிறது. இந்த நீர்தான் அபிசேகத்திற்குப் பயன்படுத்தப்படுகிறது.
- இந்தக் கோயில் குறித்த தகவல்கள் சின்னமனூர் அரிகேசரி நல்லூர் தல புராணத்தில் பதினான்காம் படலத்தில் இடம் பெற்றிருக்கிறது.
- இந்தக் கோயிலில் இந்தப் பகுதி மக்களில் பெரும்பான்மையாகத் திருமணம் செய்து கொள்வதை வழக்கமாகக் கொண்டுள்ளனர்.

## வழிபாடுகள்
இந்து சமயக் கோயிலில்கள் அனைத்திலும் செய்யப்படும் தினசரி பூசைகள் இந்தக் கோயிலிலும் செய்யப்படுகின்றன.  

இந்தக் கோயிலில் தை மாதச் சங்கராந்தி, தைப்பூசம், மாசி மாத மகா சிவராத்திரி, பங்குனி மாத உத்திரம், சித்திரை மாத சிவராத்திரி பிறப்பு, வைகாசி மாத விசாகம், ஆடி மாத அமாவாசை, ஆவணி மாத விநாயகர் சதுர்த்தி, புரட்டாசி மாத நவராத்திரி திருவிழா , ஐப்பசி மாத தீபாவளி, கார்த்திகை மாத கார்த்திகை விழா, மார்கழி மாத திருப்பள்ளி எழுச்சி போன்ற நாட்களில் சிறப்புப் பூசைகள் செய்யப்படுகின்றன.  

## துணைக் கோயில்கள்
இந்தக் கண்ணீசுவரமுடையார் கோயிலின் துணைக் கோயில்களாக வீரபாண்டி கௌமாரியம்மன் கோயில், வீரபாண்டி செல்லாண்டியம்மன் கோயில் ஆகியவைகள் இருக்கின்றன.  

## பயண வசதி
தேனியிலிருந்து கம்பம் செல்லும் சாலையில் ஆறு கிலோ மீட்டர் தொலைவில் இருக்கும் வீரபாண்டிக்கு இந்த வழியே செல்லும் அனைத்துப் பேருந்துகளும் நின்று செல்கின்றன.
# கதைக்குள் கதை

**கதைக்குள் கதை** என்பது கதை ஒன்றின் போக்கின் போது இன்னொரு கதையைப் புகுத்தும் ஒரு முறையாகும். புதினங்கள், சிறுகதைகள், நாடகங்கள், தொலைக்காட்சி நிகழ்ச்சிகள், திரைப்படங்கள், கவிதைகள் போன்றவற்றில் இந்த உத்தி பயன்படுகின்றது.  

## நோக்கம்
துணைக் கதைகள், வெறுமனே களிப்பூட்டுவதற்காகவோ அல்லது கதையின் நிகழ்வுகளுக்குத் தேவையான எடுத்துக்காட்டுகளைத் தருவதற்காகவோ பயன்படுகின்றன. மேற்கூறிய இரண்டு வழிகளிலும், துணைக்கதைகள், முதன்மைக் கதையில் வருகின்ற கதைமாந்தர்களைப் பொறுத்தவரை குறியீட்டு, உளவியல் முக்கியத்துவம் கொண்டவயாக அமைகின்றன. பெரும்பாலும் இரண்டு கதைகளுக்கும் இடையே ஒரு இணையான போக்குக் காணப்படும். துணைக் கதையில் வெளிப்படும் பொருள், முதன்மைக் கதையில் மறைபொருளாக உள்ள உண்மைகளை வெளிக்கொணரப் பயன்படும்.  

## பழைய இலக்கியங்களில்
பழங்கால இந்தியாவின் இதிகாசங்களிலும், வேறுபல இலக்கிய வடிவங்களிலும் கதைக்குள் கதை சொல்லும் உத்தி தாராளமாகப் பயன்படுத்தப்பட்டு உள்ளதைக் காணலாம். மகாபாரதம், இராமாயணம் ஆகிய இதிகாசங்களையும், பஞ்சதந்திரத்தையும் இதற்கு எடுத்துக்காட்டாகக் கொள்ளலாம். ஆயிரத்தொரு இரவுகள் என்னும் நூலிலும் இந்த உத்தி கையாளப்பட்டு உள்ளது.  

## வெளியிணைப்புகள்
- தமிழில் முழு மஹாபாரதம்
# விக்கிப்பீடியா:உங்களுக்குத் தெரியுமா/ஜனவரி 18, 2009


- **காற்பந்தாட்டம்** உலகில் அதிகப் பேரால் விளையாடப்படும் விளையாட்டு.
- ஒரு குழந்தை பிறக்கும் பொழுது 270 எலும்புகளும், ஒரு வயது வந்தவருக்கு சராசரியாக **206 எலும்புகளும்** இருக்கும்.
- மக்கள் தொகை அடிப்படையில் சீனாவின் மிகப் பெரும் நகரம் **சாங்காய்** ஆகும்.
- ஆங்கிலம், பிரெஞ்சு, எசுப்பானியம், உருசியம், சீனம், அரபு ஆகிய மொழிகள் **ஐக்கிய நாடுகளில் சபையின்** உத்யோகபூர்வ மொழிகள்.
- ஒரு இரு வரிகளில் ஒரு பொருளை மறை பொருளாக (நேரடியாக விபரிக்காமல்) விபரித்து தொடுக்கப்படும் ஒரு புதிரே **விடுகதை**.
# சனமேசயன்



பேரரசன் **ஜனமேஜயன்** (சமஸ்கிருதம்: जनमेजय) இந்து தொன்மவியலில் மகாபாரதத்தில் பரீட்சித்து மன்னனின் மகனும், அபிமன்யுவின் பேரனும், அருச்சுனனின் கொள்ளுப்பேரனும் ஆவான்.  

குரு வம்சத்தின் ஐம்பத்திரண்டாவது தலைமுறையைச் சேர்ந்த ஜனமேஜயன் தன் பதின்மூன்றாவது வயதில் மன்னனானபோது அவன் வெல்வதற்கு நாடுகள் ஏதும் இருக்கவில்லை.  

வியாச முனிவரின் மாணவனான வைசம்பாயனரால் மகாபாரத இதிகாசம் பரிசித்துவிற்குச் சொல்லப்படும் போது, அங்கிருந்த சூத முனிவரான உக்கிரசிரவசும் கேட்டார். பின்னர் உக்கிரசிரவஸ், நைமிசாரண்யத்தில் உள்ள சௌனகாதி முனிவர்களுக்கு மகாபாரத இதிகாசத்தை எடுத்துக் கூறினார். இவனுக்கு ஆதிசிம கிருஷ்ணன் என்ற மகனும் உண்டு.  

## மகாபாரதம்
மகாபாரதத்தில், ஜனமேசயனுக்கு ஆறு தம்பியர்கள் இருந்ததாகக் குறிப்பிடப்பட்டுள்ளது. இவர்கள், காக்சசேனன், உக்கிரசேனன், சித்திரசேனன், இந்திரசேனன், சுசேனன், நாக்கியசேனன் என்போராவர் என்று ஆங்கில விக்கியில் மேற்கோளுடன் இருக்கிறது. மகாபாரதத்தின் ஆதிபர்வம் 3ம் பகுதியில் சுரூதசேனா, உக்ரசேனா, பீமசேனா ஆகியோர் அவனுடன் பிறந்த மூன்று தம்பிகளாவர் என்ற குறிப்பே இருக்கிறது. மகாபாரதத்தின் தொடக்கப் பகுதிகளில் சனமேசயனின் வாழ்க்கை தொடர்பான பல விடயங்கள் கூறப்பட்டுள்ளன. இவற்றுள் தக்சசீலத்தைக் கைப்பற்றியதும், தட்சகன் என்னும் பாம்பரசனுடனான சண்டையும் அடங்குகின்றன. இவனது தந்தையான பரீட்சித்துவின் இறப்புக்குத் தக்சகன் காரணமாக இருந்ததால், அவன் நாக இனத்தையே அழிப்பதில் குறியாக இருந்தான்.  

மேலும் உத்தங்கர் தூண்டுதல் காரணமாகவும் *சர்ப்ப சத்ரா வேள்வி*யை நடத்த ஏற்பாடுகள் செய்கிறான். நாக அரசன் தட்சகன் நாக வேள்வியில் விழுந்து இறக்கும் தருவாயில், நாககன்னி ஜரத்காருவுக்குப் பிறந்த ஆஸ்திகர் அவனது வெறித்தனமான பாம்புகள் அழிப்பை தடுக்கிறார். அப்போது அங்கு வரும் வேதவியாசர், ஒரு சாபத்தினை நிறைவேற்றவேண்டி ஒருவர் இயற்றிய செயலுக்காக, அந்த இனத்தவரையே அழிப்பது அறமாகாது என்றும் பாண்டவர் வழித்தோன்றலுக்கு இது அழகல்ல எனவும் எடுத்துச் சொல்ல, நாக வேள்வியை கைவிடுகிறான். தனது முன்தாதையர்கள் பற்றி அறிய விரும்பிய சனமேசயனுக்கு, வியாசர் தனது சீடர் வைசம்பாயனரிடம் மகாபாரதக்கதையை அதே வேள்வி நடந்த இடத்தில் சொல்லப்பணிக்கிறார்.  

## மேற்கோள்
# எக்சான் மோபில்

**எக்சான் மோபில்** கார்ப்பிரேசன் ஒரு அமெரிக்கப் பெட்ரோலிய மற்றும் இயற்கை எரிவளி வணிக நிறுவனம். இது மாபெரும் எண்ணெய் நிறுவனங்களுள் முதன்மையான ஒன்றாகும். ஜான் டி. ராக்கபெல்லரின் ஸ்டேண்டர்டு ஆயில் கம்பெனியின் வழிவந்த நிறுவனங்களுள் ஒன்றான இது, 1999ஆம் வருடம் நவம்பர் 30 அன்று, எக்சான், மோபில் என்று தனித்தனியே இருந்த இரு எண்ணெய் நிறுவனங்களின் இணைப்பின் வழியே உருவாக்கப்பட்டது.  

வருமான அடிப்படைடையில் உலகின் அதி பெரிய நிறுவனமாகும். 2007 ஆம் ஆண்டு இதன் வருமானம் $404.5 பில்லியன் ஆகும். சந்தை முதல் அடிப்படையிலும் இதுவே அதி பெரிது. ஏப்ரல் 18, 2008 இல் இதன் சந்தை முதல் 501.17 பில்லியன் ஆகும்.
# தேனி. சு. மாரியப்பன்



**தேனி. சு. மாரியப்பன்** (பிறப்பு: ஜனவரி 5, 1942) ஒரு தமிழக எழுத்தாளர்.  

இவர் தமிழ்நாடு, அரசினர் தொழிற்பயிற்சி நிலையங்களில் பயிற்சி அலுவலராகப் பணிபுரிந்து ஓய்வு பெற்றவர். தேனியில் வசித்து வரும் இவர் 1979 ஆம் ஆண்டு முதல் தமிழில் வெளியாகும் அனைத்து அச்சு இதழ்களிலும் தேனி. எஸ். மாரியப்பன் எனும் பெயரில் 15 ஆயிரத்துக்கும் அதிகமான நகைச்சுவைத் துணுக்குகள் எழுதியிருக்கிறார். பன்னாட்டுத் தமிழ் மன்றம் சார்பில் இவர் மலேசியா, சிங்கப்பூர், பினாங்கு போன்ற நாடுகளில் நடைபெற்ற தமிழ் மாநாட்டில் கலந்து கொண்டிருக்கிறார் என்பது குறிப்பிடத்தக்கது.  

## வெளியான நூல்கள்

1. வாங்குங்கள் சிரியுங்கள் - முதல் பதிப்பு-செப்டம்பர்-1992, இரண்டாம் பதிப்பு-அக்டோபர்-1994, மூன்றாம் பதிப்பு-அக்டோபர்-2000.
1. நீங்க நல்லா சிரிக்கனும் - முதல் பதிப்பு-மார்ச்-1995
1. அப்பாவி சுப்பையா (நகைச்சுவைக் கதைகள்) - முதல் பதிப்பு-செப்டம்பர்-1998
1. சிரிப்போம் கவலையை மறப்போம் - முதல் பதிப்பு-டிசம்பர்-1998
1. அப்பாவி சுப்பையா (நகைச்சுவைக் கதைகள்)-கையடக்கப்பதிப்பு -முதல் பதிப்பு-ஜீலை-2000
1. ஜோக்ஸ் -கையடக்கப்பதிப்பு -முதல் பதிப்பு-சூலை-2000
1. ஆ...ரம்ப ஜோக்ஸ்-கையடக்கப்பதிப்பு -முதல் பதிப்பு-சூலை-2000
1. அறிஞர்கள் அனுபவங்கள் சுவையான தகவல்கள்-முதல் பதிப்பு-2004
1. விளக்கு பூஜையும் விரதமும் -முதல் பதிப்பு-2004
1. சிரிங்க...சிரிங்க... சிரிச்சுக்கிட்டே இருங்க...-முதல் பதிப்பு-மார்ச்-2004
1. வாவ்...நியூஸ் (ஆச்சரிய நிகழ்வுகள்) -முதல் பதிப்பு-மார்ச்-2004, இரண்டாம் பதிப்பு-மே-2007
1. வியப்பூட்டும் சாதனைகள் -முதல் பதிப்பு-2006
1. தகவல் களஞ்சியம் -முதல் பதிப்பு-2006
1. ஆன்மீகக் குறிப்புகள் -முதல் பதிப்பு-2006
1. வழி காட்டிய மேதைகள் (மனிதநேய சம்பவங்கள்) -முதல் பதிப்பு-2006
1. திருவிளக்குப் பூஜை -கையடக்கப் பதிப்பு- முதல் பதிப்பு-2006
1. காந்தியின் வாழ்வில் சுவையான நிகழ்ச்சிகள்-முதல் பதிப்பு-மே-2007
1. ஒரு வரித் தகவல்கள் -முதல் பதிப்பு-சூலை-2007
1. சிரிக்கவும் சிந்திக்கவும் -முதல் பதிப்பு-அக்டோபர்-2007
1. குழந்தைகளுக்கான குட்டிக்குட்டிக் கதைகள் -முதல் பதிப்பு-ஆகஸ்ட்-2008
1. தத்துவ முத்துக்கள் - 2009
1. காமராஜர் வாழ்க்கை வரலாற்றுச் சம்பவங்கள் - முதல் பதிப்பு- சூலை-2009
1. உலகிலேயே பெ...ரி...ய... தகவல்கள் - மே -2010
1. வழிகாட்டியாய் வாழ்ந்தவர்கள் - முதல்பதிப்பு - சூலை-2010
1. சிந்தனையைத் தூண்டும் சிறுவர் கதைகள் - முதல் பதிப்பு- ஆகஸ்ட்-2010
1. முதன்மைத் தகவல்கள் - முதல்பதிப்பு - ஆகஸ்ட்-2010
1. வேடிக்கை விநோதங்கள் - முதல் பதிப்பு - அக்டோபர்-2010
1. வெற்றியின் ரகசியத் தத்துவம் - முதல் பதிப்பு - மே - 2012
1. ஆலயங்கள் அற்புதங்கள் - முதல் பதிப்பு - ஆகஸ்ட் - 2012
1. சிறுவர்களுக்கான பக்திக் கதைகள் - முதல் பதிப்பு - ஆகஸ்ட்-2012

- வழி காட்டிய மேதைகள் (மனிதநேய சம்பவங்கள்), காந்தியின் வாழ்வில் சுவையான நிகழ்ச்சிகள் ஆகிய நூல்கள் இந்திய அரசின் முன்னாள் இந்தியக் குடியரசுத் தலைவர் ஆ.ப.ஜெ.அப்துல்கலாம் அவர்களால் பாராட்டிச் சான்றிதழ் வழங்கப்பட்டது.

## பரிசும் விருதும்
- "உரத்த சிந்தனை" அமைப்பின் சிறந்த நகைச்சுவை எழுத்தாளருக்கான விருது
- சி. பா. ஆதித்தனார் கலை இலக்கியப் பண்பாட்டுக் கழக விருது

## ஆதாரங்கள்
# ஆர். நந்தகோபால்


**ஆர். நந்தகோபால்** திருச்சி பாரத மிகுமின் நிறுவனத்தில் முதுநிலை வரைவாளராகப் பணியாற்றி விருப்ப ஓய்வு பெற்றவர். இவர் கிரிஜா மணாளன், கிரிஜானந்தா, சிடுமூஞ்சி, உம்மணாமூஞ்சி எனும் புனைப் பெயர்களில் தமிழில் வெளியாகும் பல அச்சு இதழ்களில் நகைச்சுவைத் துணுக்குகள், சிறுகதைகள், கட்டுரைகள், ஆன்மீகத் துணுக்குகள் போன்றவைகளை எழுதியிருக்கிறார்.  

## வெளியான படைப்புகள்
தமிழில் வெளியான அச்சு இதழ்களில் இவருடைய படைப்புகள் நகைச்சுவைத் துணுக்குகள்-1150, சிறுகதைகள்-210 (50% நகைச்சுவைக் கதைகள்), பொதுக் கட்டுரைகள்-12, ஆன்மீகக் கட்டுரைகள்-12 , கவிதைகள்-35 வெளியாகி இருக்கின்றன.  

## வெளியான இதழ்கள்
தினத்தந்தி, தினமலர், மாலை முரசு, மாலை மலர், காலைக்கதிர், தினகரன், தமிழ்முரசு ஆகிய நாளிதழ்களிலும், குமுதம், குமுதம் ஜங்க்ஷன், ஆனந்த விகடன், கல்கி, தேவி, ராணி, பாக்யா, தினத்தந்தி-குடும்பமலர், தினமலர்-வாரமலர், காலைக்கதிர்-வாரக்கதிர், தினகரன் -வசந்தம், தினகரன் அருள் ஆகிய வார இதழ்களிலும், மங்கை, மங்கையர் மலர், கோகுலம் கதிர், பெண்மணி, தங்கமங்கை, அமுதசுரபி ஆகிய மாத இதழ்களிலும், குமுதம் சினேகிதி, குமுதம் ஹெல்த், குமுதம் பக்தி ஸ்பெஷல், தேவியின் கண்மணி ஆகிய மாதமிருமுறை இதழ்களிலும், மேலும் தமிழில் வெளியாகி நின்று போன பல முன்னனி இதழ்களிலும் , சில சிற்றிதழ்களிலும் வெளியாகி இருக்கின்றன.  

தற்போது இணையத்தில் வெளி வரும் இணைய இதழ்களில் திண்ணை, கீற்று, அதிகாலை, முத்துக்கமலம், அந்திமழை, இதயநிலா, தமிழோவியம், நிலாச்சாரல், அப்புசாமி, தமிழ்ச்சிகரம், வார்ப்பு ஆகிய இணைய இதழ்களில் வெளியாகி உள்ளது.  

## இலக்கிய அமைப்புகளின் பொறுப்புகள்

1. செயலாளர், உலகத்தமிழ் எழுத்தாளர் சங்கம், திருச்சி மாவட்டக் கிளை.  
2. செய்தித் தொடர்பாளர், திருச்சி மாவட்ட எழுத்தாளர் சங்கம்.  
3. ஆசிரியர், தஞ்சாவூர் நகைச்சுவை மன்றத்தின் "மகிழ்ச்சி" நகைச்சுவை இதழ்  
4. ஆசிரியர் குழு உறுப்பினர், தாழம்பூ இதழ்.  

## வலைத்தளங்கள்

கிரிஜாமணாளன் சில நகைச்சுவை வலைத்தளங்களையும், சில கவிதை வலைத்தளங்களையும் துவக்கி நடத்தி வருகிறார்.  

### நகைச்சுவைத் தளங்கள்

1. கிரிஜாமணாளன் - நகைச்சுவை  
2. கிரிஜானந்தா-நகைச்சுவை  
3. நகைச்சுவை-தோட்டம்  

### கவிதைத் தளங்கள்

1. குறுந்தகவல் கவிஞர்கள் உலகம்  
2. கவிதைகள்  
3. திருச்சி கவிஞர்கள்
# சர்வம் (திரைப்படம்)


**சர்வம்,** 2009 ஆம் ஆண்டு வெளிவந்த ஒரு தமிழ்த் திரைப்படம். இதில் ஆர்யா, திரிசா ஆகியோர் நடித்துள்ளனர். 5 தனிநபர்களையும் அவர்கள் வாழ்வில் நடைபெறும் சம்பவங்களையும் அவர்களின் வாழ்க்கை முழுவதுமாக மாற்றி அமைக்கப்படுவதையும் அவர்கள் அனைவரும் இணைவதையும் கருவாகக் கொண்டமைந்துள்ளது இத்திரைப்படம்.  

இது 1986 ஆம் ஆண்டு வெளிவந்த *ஹிட்சர்* என்ற இந்தி திரைப்படத்தின் மறு ஆக்கம் என முதலில் கூறப்பட்டது. பின்னர் *21 கிராம்ஸ்* என்ற ஹாலிவுட் திரைப்படத்தின் மறுஆக்கம் எனத் தெரிவிக்கப்பட்டது.
# அஷ்டாத்தியாயீ

**அட்டாத்தியாயி** (** (अष्टाध्यायी)) பழம் சமசுகிருத மொழிக்கான இலக்கண நூலாகும். பாணினி என்பவரால் எழுதப்பட்ட இந்நூல் சுருக்கமாக இருந்தாலும் சமசுக்கிருத இலக்கணத்தின் எல்லா அம்சங்களையும் விளக்குகிறது. இது தாதுபாதம், கணபாதம் ஆகிய சொற்பட்டியல்களில் இருந்து தரவுகளைப் பெற்று அவற்றிலிருந்து சொற்களை உருவாக்குவது பற்றிய விளக்கங்களைத் தருகிறது. இது பெருமளவு முறைப்படுத்தப்பட்டதும், தொழில்நுட்பத் தன்மை கொண்டதும் ஆகும். இதன் அணுகுமுறையில் ஒலியன், உருபன், வேர்ச்சொல் ஆகிய கருத்துருக்கள் இயல்பாக அமைந்துள்ளன. இக் கருத்துருக்கள் மிக 2000 ஆண்டுகளுக்குப் பின்னரே மேல் நாட்டு மொழியியலாளர்களுக்கு அறிமுகமாயின. அட்டாத்தியாயியின் விதிமுறைகள் சமசுக்கிருதத்தின் உருபனியலை முழுமையாக விளக்குவதாகச் சொல்லப்படுகிறது. உள்ளுணர்வுசாராத இவ்விதிகளின் அமைப்புக் காரணமாக இது தற்காலத்து இயந்திர மொழிகளை ஒத்ததாகக் காணப்படுகிறது. அட்டாத்தியாயியில் 3,959 சூத்திரங்கள் உள்ளன.இது எட்டு அத்தியாயங்களாகவும், அந்த அத்தியாயங்கள் ஒவ்வொன்றும் நான்கு பாதங்களாகவும் பிரிக்கப்பட்டுள்ளன.  

## காலம்
இதன் காலம் பற்றிச் சரியான சான்றுகள் இல்லை. எனினும் பெரும்பாலான அறிஞர்கள் இது கிமு நான்காம் நூற்றாண்டைச் சேர்ந்ததாக இருக்கலாம் என நம்புகின்றனர். இன்னும் முன்பாக இது கிமு ஐந்தாம் அல்லது ஆறாம் நூற்றாண்டிலேயே இயற்றப்பட்டிருக்கலாம் என்பதும் சிலரது கருத்து. பழம் சமசுக்கிருதத்தை விளக்குவதால், இது வேதகாலத்தின் இறுதிப் பகுதியைச் சேர்ந்ததாகும்.
# பாணினி



**பாணினி** (*Pāṇini*) என்பார் சமசுக்கிருத மொழிக்கான இலக்கண நூலான அட்டாத்தியாயியை எழுதியவராவார். இவர் சமசுகிருத மொழியியலின் தந்தை எனப்போற்றபடுகிறார். இவரது காலம் பொ.ஊ.மு. 520-க்கும் பொ.ஊ.மு. 460-க்கும் இடையே இருக்கலாம் என அறிஞர்கள் கூறுகிறார்கள். இவர் பண்டைய இந்தியாவின் வடமேற்கில் உள்ள காந்தாரத்தில் வாழ்ந்ததாக கருதுகின்றனர்.  

சமசுக்கிருத இலக்கணம் மற்றும் மொழியியல் வளர்ச்சிக்குப் பெரும் பங்காற்றியுள்ள இவர், அம்மொழியின் ஒலியனியல், உருபனியல் என்பவை தொடர்பில் அறிவியல் அடைப்படையிலான பகுப்பாய்வுகளைச் செய்துள்ளார்.
# திட்டக் குமுகம்

**திட்டக் குமுகம்** என்பது தனது நோக்கங்களை கொள்கைகளை வழிமுறைகளை திட்டமிட்டு அமைக்கப்படும் ஒரு குழுவாழ்க்கை குடியிருப்பு குமுகம் ஆகும். கூட்டறவு குமுகங்கள், பசுமைக் கிராமங்கள், தோழமைக் குழுமங்கள் (communes), ஆச்சிரமங்கள் என பல தரப்பட்ட திட்டக் குமுகங்கள் உண்டு. இவை குடும்ப அல்லது குல/சாதி அமைப்பைச் சார்ந்த குமுகங்களுடன் ஒப்பிட்டு வேறுபாடு காட்டத்தக்கவை.  

## வரலாறு
திட்டக் குமுகங்கள் பண்டைக் காலத்தில் இருந்து தொடர்ந்து இருந்து வரும் ஒரு சமூக அமைப்புத்தான். குறிப்பாக சமய குமுகங்கள் அல்லது ஆச்சிரமங்கள் இப்படிப்பட்டவை.  

தற்கால திட்டக் குமுகங்கள் பொது வாழ்முறைகளில் இருந்து வேறுபட்ட மாற்று வாழ்முறையின் தேடலாக தோன்றின. மேற்குநாடுகளில், குறிப்பாக அமெரிக்காவில் 1960 களில் இடம்பெற்ற சமூகப் புரட்சி பல பரிசோதனைச் சமூகங்களை தோற்றுவித்தன. நுகர்வுப் பண்பாடு, வேலைப் பளு, விரக்தி, சூழல் சீர்கேடு, தனிமைப்படுத்தல் என பல உந்தல்களால் இந்த திட்டக் குமுகங்கள் விரும்பப்பட்டன. சமவுரிமை, பொதுவுடமை என பல புரட்சிகர கொள்கைகளுடன் பல திட்டக் குமுகங்கள் அமைக்கப்பட்டன. கோட்பாட்டு நோக்கில் சிறப்பாக தோன்றும் பெரும்பாலன இத் திட்டச் குமுகங்கள் நடைமுறையில் சவால்களைச் சந்தித்து பெரும்பான்மை தோற்றுப் போன. எனினும் பல திட்டக் குமுகங்கள் தம்மைப் வெற்றிகரமாக பேணின. தற்காலத்தில் திட்டக் குமுகங்களை நடைமுறைப் படுத்துவது தொடர்பான அறிவு பெருகி இருக்கிறது.  

## பண்புகள்
திட்டக் குமுகங்கள் பொது சமூக குமுகங்களில் இருந்து பல வழிகளில் வேறுபட்டவை. இவற்றுள் பல வகை உண்டு, அதனால் பொதுமைப்படுத்தி கருத்துக் கூறுவது சிக்கலானது. சமூகநீதி, சூழல்பேணல், சமயம், பரிசோதனை என பல நோக்களை உடையவை. இவற்றின் கட்டமைப்பும், சூழலும் பல வகைப்பட்டவை. எடுத்துக்காட்டாக பெரும்பாலான ஆச்சிரமங்கள் குரு சீடர் என்ற் இறுகிய அதிகாரக் படிநிலை கொண்டவை. மேற்குநாடுகளில் அமைக்கப்படும் தோழமைக்குமுகங்கள் (Communes) அதிகார படிநிலை அற்று அல்லது மிகக்குறைந்து கூடிய சமத்துவம் கொண்டவை.  

## இவற்றையும் பாக்க
- ஆரோவில்
# பொருளியல் பின்னடைவு

**பொருளியல் பின்னடைவு** (economic recession) என்பது, தொடர்ந்து இரண்டு காலாண்டுகளாவது, ஒரு நாட்டின் மொத்த உள்நாட்டு உற்பத்தி குறைவடைதல் என விளக்கப்படுகின்றது. பொதுவாக இதனைக் குறைவான பொருளியல் செயற்பாடுகளைக் கொண்ட காலப்பகுதி எனலாம். இது வணிகச்சுழல் சுருங்குவதைக் குறிக்கிறது. ஐக்கிய அமெரிக்காவின் தேசிய பொருளியல் ஆய்வு நிலையம், பொருளியல் பின்னடைவு என்பது, "பல மாதங்களுக்கு நீடிப்பதும்; பொதுவாக உண்மையான மொத்த உள்நாட்டு உற்பத்தி, உண்மையான தனியாள் வருமானம், வேலைவாய்ப்பு, தொழிற்றுறை உற்பத்தி, மொத்த-சில்லறை வணிகம் போன்றவற்றில் தாக்கம் கொண்டுள்ளதும்; பொருளாதாரம் முழுதும் பரவிக் காணப்படுவதுமான குறிப்பிடத்தக்க பொருளியல் செயற்பாட்டு வீழ்ச்சி" என வரைவிலக்கணம் கூறுகிறது.  

பொருளியல் பின்னடைவு, ஒரே நேரத்தில் காணப்படக்கூடிய பல இயல்புகளைக் கொண்டது. வேலைவாய்ப்பு, முதலீடு, நிறுவன இலாபம் என்பன குறைதல் இவ்வியல்புகளுள் அடங்கும். கடுமையான அல்லது நீடித்துச் செல்லும் பின்னடைவு, பொருளியல் தாழ்நிலை (economic depression) எனப்படும்.  

## பொருளியல் பின்னடைவுக்கான முற்குறிகள்
பின்னடைவு வரப்போவதை அறிந்து கொள்வதற்கான முழுமையாக நம்பத் தகுந்த முற்குறிகள் (predictors) எதுவும் கிடையா. பின்வருவன ஓரளவு நம்பக்கூடிய முற்குறிகளாகும்.  

- ஐக்கிய அமெரிக்காவில் பெரும்பாலும் பொருளியல் பின்னடைவு ஏற்படுவதற்கு முன்னர் பங்குகளின் விலைகளில் குறிப்பிடத்தக்க வீழ்ச்சி ஏற்பட்டுள்ளது. எனினும் 1946 ஆம் ஆண்டுக்குப் பின்னர் 10% அல்லது அதற்கும் அதிகமாகப் பங்கு விலைகள் வீழ்ச்சியடைந்த அரைவாசியளவு சந்தர்ப்பங்களில் பொருளியல் பின்னடைவு ஏற்படவில்லை. பொருளியல் பின்னடைவு ஏற்பட்ட ஏறத்தாழ 50% சந்தர்ப்பங்களில் பின்னடைவு ஏற்பட்ட பின்னரே பங்கு விலைகள் குறிப்பிடத்தக்க அளவில் குறைந்துள்ளன.
- பொருளியலாளரான ஜொனதன் எச். ரைட் என்பவர், தலைகீழ் ஈட்ட வளையி (Inverted yield curve) என்னும் மாதிரி ஒன்றை உருவாக்கியுள்ளார். 100 ஆண்டு மற்றும் மூன்றுமாத திறைசேரிக் கடன் ஆவணங்களின் ஈட்டம், ஐக்கிய அமெரிக்காவின் நடுவண் அரசுக் காப்பு முறைமையின் நாளுக்கான நிதிய விலை என்பவற்றை இம் மாதிரி பயன்படுத்துகின்றது.
- வேலைவாய்ப்பின்மை விகிதத்தில் ஏற்படும் மூன்று மாதங்களுக்கான மாற்றம்.
- முதன்மைக் குறியீட்டுச் சுட்டெண்

## பொருளியல் பின்னடைவைக் கையாளல்
ஒரு பொருளாதாரத்தைப் பின்னடைவில் இருந்து வெளிக்கொண்டு வருவதற்கான வழிமுறைகள், கொள்கை வகுப்பாளர்களின் பொருளாதாரக் கொள்கையில் தங்கியுள்ளது. கெயின்சியப் பொருளியலாளர்கள், பொருளியல் வளர்ச்சியைத் தூண்டுவதற்கு அரசு பற்றாக்குறைச் செலவினங்களை மேற்கொள்ள வேண்டும் எனக் கூறும் அதேவேளை, வழங்கல் முறைப் பொருளியலாளர், வணிக முதலீட்டை ஊக்குவிப்பதற்கு வரிகளைக் குறைக்க வேண்டும் என்பர். தலையிடாமைக் கொள்கையை வலியுறுத்தும் பொருளியலாளர்கள் இயல்பான சந்தைக் காரணிகளின் செயற்பாட்டில் அரசு தலையிடக்கூடாது என்று கருதுவர்.
# கத்தோலிக்கம்


**கத்தோலிக்கம்** என்பது கிறித்தவ திருச்சபைகளில் இறையியல், கோட்பாடு, திருவழிபாடு, அறநெறி கொள்கைகள் மற்றும் ஆன்மீக சார்ந்தவற்றில் பரவலாக பயன்படுத்தப்படும் ஓர் பதமாகும்.  

இப்பதம் பொதுவாக கிறித்தவர்களையும் கிறித்தவ சபையையும் குறிப்பிடப் பயன்படுத்தப்படுகின்றது. ஆயினும் இது பெருவாரியாக கத்தோலிக்க திருச்சபையைக் குறிக்கவே பயன்படுகின்றது. ஆயினும், ஏனையோர் முதலாம் நூற்றாண்டிலிருந்து தொடர்ந்துவரும் கிறித்தவ சபைகளை குறிக்கவும் பயன்படுத்துகின்றனர்.  

கத்தோலிக்கம் என்னும் அடைமொழியினை பயன்படுத்தும் திருச்சபைகளை பின்வருமாறு பிரிக்கலாம்:  
1. கத்தோலிக்க திருச்சபை, உரோமைத் தலைமைக்குருவோடு முழு உறவு ஒன்றிப்பில் இருப்பதை கத்தோலிக்கத்தின் அடையாளமாகக் கருதுகின்றது. இவற்றுள் பல்வேறு வழிபாட்டுமுறைகளைச் சேர்ந்த தனித் திருச்சபைகளும் அடங்கும்.
1. கிழக்கு மரபுவழி திருச்சபைகள் மற்றும் மரபுவழி திருச்சபைகள் பலவற்றில் அப்போஸ்தலிக்க வழிமரபு இருப்பதையே கத்தோலிக்கத்தின் அடையாளமாகக் கருதுகின்றன. மேலும் அவை திருத்தூதர் பேதுருவின் தலைமைப்பீடம் என்பது மரியாதைக்குறிய பதவி மட்டுமே என்றும், பேதுருவின் வழிவரும் திருத்தந்தைக்கு வேறு எவ்வித அதிகாரமும் தனது ஆட்சிப்பகுதிக்கு வெளியே இல்லை எனவும் நம்புகின்றன.
1. பழைய கத்தோலிக்கம், ஆங்கிலிக்கம் மற்றும் சில லூதரனிய சபைகளும் கத்தோலிக்கம் என்பதனை எல்லா கிறித்தவ பிரிவுகளின் கூட்டமைப்பாக கருதுகின்றது.

## இதனையும் பார்க்க
- கத்தோலிக்க திருச்சபை


## வெளியிணைப்புகள்

- Ecumenical Patriarchate of Constantinople
- A library of public domain Catholic writings
# சிந்து நீர் ஒப்பந்தம்

துணை ஆறுகளான ஜீலம், செனாப், பியாஸ், சத்லஜ், ராவி ஆறுகள்]]  

**சிந்து நீர் ஒப்பந்தம்** (*Indus Waters Treaty*) சிந்து ஆற்று நீரை இந்தியாவும் பாக்கிஸ்தானும் பகிர்ந்து கொள்வதற்காக செப்டம்பர் 19, 1960-இல் ஏற்பட்டதாகும்.அப்போதைய இந்தியப் பிரதமர் ஜவகர்லால் நேருவும் பாக்கிஸ்தான் அதிபர் முகமது அயூப் கானும் இதில் கையெழுத்திட்டார்கள். உலக வங்கி மூன்றாவது சாட்சியாக ஒப்பமிட்டது.  

இதன் படி சிந்து ஆறும் அதன் துணை ஆறுகளும் இரு கூறுகளாகப் பிரிக்கப்பட்டன. சிந்து, ஜீலம், செனாப் ஆகிய மூன்றும் மேற்குப் பகுதி ஆறுகள் எனவும், பியாஸ், சத்லஜ், ராவி ஆகிய மூன்றும் கிழக்குப் பகுதி ஆறுகள் எனவும் பிரிக்கப்பட்டன. இதன்படி கிழக்குப் பகுதி ஆறுகளின் நீரை முழுக்க பயன்படுத்த இந்தியாவிற்கும் மேற்குப் பகுதி ஆறுகளின் நீரை முழுக்க பயன்படுத்த பாகிஸ்தானுக்கும் உரிமை வழங்கப்பட்டது. கிழக்குப் பகுதி ஆறுகளின் நீரை இழந்ததற்காகக் பாக்கிஸ்தானுக்கு இழப்பீட்டுத் தொகையும் வழங்கப்பட்டது.  

இவ்விரு நாடுகளும் இவ்வொப்பந்தம் தொடர்பான தரவுகளைப் பரிமாறிக் கொள்ளவும் ஒத்துழைக்கவும் நிரந்தரமான ஓர் ஆணையத்தை ஏற்படுத்தின. அது சிந்து ஆணையம் என அழைக்கப்பட்டது. இவ்விரு நாடுகள் சார்பிலும் ஓர் ஆணையர் அதற்கு நியமிக்கப்படுகின்றனர்.  
## சிந்து நீர் ஒப்பந்தம் தற்காலிகமாக நிறுத்தம்

22 ஏப்ரல் 2025 அன்று பாக்கிஸ்தானின் லஷ்கர்-ஏ-தொய்பா அமைப்பின் ஒரு கிளையாக எதிர்ப்பு முன்னணி அமைப்பின் தீவிரவாதிகள் நடத்திய துப்பாக்கிச் சூட்டில் பைசரன் பள்ளத்தாக்கில் இருந்த 26 சுற்றுலாப் பயணிகளைச் சுட்டுக் கொல்லப்பட்டனர். இதனைக் கண்டித்து இந்திய அரசு பாக்கிஸ்தானுடன் செய்துகொண்ட சிந்து நீர் ஒப்பந்தத்தைத் தற்காலிகமாக நிறுத்தி வைத்துள்ளதுடன், சிந்து ஆற்றின் நீர் பாக்கிஸ்தானுக்குச் செல்ல முடியாதபடி தற்காலிகமாக தடுத்துள்ளது..
# ஒபாமாவுக்கான தமிழர்கள்

**ஒபாமாவுக்கான தமிழர்கள்** (*Tamils for Obama*) என்பது ஐக்கிய அமெரிக்காவில் இயங்கும் ஒரு தமிழர் அமைப்பாகும். இலங்கையின் உள்நாட்டுப் போரை முடிவுக்குக் கொண்டு வருவது தொடர்பாக அந்த அமைப்பு சிறப்பு கவனம் செலுத்தியுள்ளது. குறிப்பாக அரசியல் அமைப்பு ரீதியாக இலங்கையில் போரை முடிவுக்குக் கொண்டு வரும் விடயங்கள் பற்றி ஒபாமாவுக்கான தமிழர்கள் அமைப்பு ஆர்வம் காட்டி வருகின்றது. எத்தகைய விதமான அரசாங்கம் போரை முடிவுக்குக் கொண்டு வரும் என்பது பற்றியும் இந்தப் போரை முடிவுக்குக் கொண்டு வர அமெரிக்காவின் பராக் ஒபாமாவின் புதிய நிர்வாகம் உதவுவதற்கு எத்தகைய நடவடிக்கைகளை எடுக்க வேண்டும் என்பது பற்றியும் அவர்கள் இணையத்தளம் மூலம் கேள்வியெழுப்பி வருகின்றனர். தமிழ் மக்களே தமது எதிர்காலத்தை தீர்மானிப்பது குறித்துச் சிந்திக்க வேண்டும். இதுவே மக்களாட்சிக்கு அவசியமானது என்று ஒபாமாவுக்கான தமிழர்கள் அமைப்பு கூறுகின்றது. இந்த விடயமானது இலங்கையின் சிங்கள அரசாங்கமோ, இராணுவமோ தீர்மானிக்க வேண்டியதல்ல என்றும் அந்த அமைப்பு கருதுகிறது.  

## கருத்துக் கணிப்பு
ஈழத் தமிழர்கள் இன்று எதிர்நோக்கியிருக்கும் இனப் படுகொலை அபாயத்தையும் கருத்தில் கொண்டு இலங்கைப் பிரச்சினையில் தாமதமின்றி தலையிட்டு, தமிழினப் படுகொலையை நிறுத்தி தமிழர்களுக்கு நீதி கிடைக்க உடனடியாக வழி வகுக்கக் கோரி அமெரிக்காவில் இயங்கும் "ஒபாமாவுக்கான தமிழர்கள்" என்ற அமைப்பு, அமெரிக்க அரச தலைவராகத் தேர்வாகியுள்ள பராக் ஓபாமாவுக்கும் அமெரிக்க வெளியுறவுச் செயலராக நியமனம் பெறுகின்ற இலரி கிளின்டன் அம்மையாருக்கும் அனுப்புவதற்கான ஒரு கருத்துக் கணிப்பு வாக்கடுப்பை இணையத்தளம் ஊடாக நடத்தியிருந்தனர். டிசம்பர் 31, 2008 நள்ளிரவு வரை இந்த வாக்கெடுப்புத் தொடர்ந்து இடம்பெற்றது. இந்தக் கருத்துக் கணிப்பில் இருநூறுக்கும் அதிகமான நாடுகளில் இருந்து பல்லாயிரக்கணக்கான தமிழர்கள் வாக்களித்துள்ளனர். அதில் 90 வீதத்திற்கும் அதிகமானோர் "தமிழீழத் தனியரசே" இலங்கைத் தமிழர் பிரச்சினைக்கு ஒரே தீர்வு என்ற தீர்மானத்திற்கு வாக்களித்துள்ளதை வாக்குக்கணிப்பு முடிவுகள் ஊடாக அறியக் கூடியதாக உள்ளது.  

## கையெழுத்துக் கடிதம்
மேலும் பராக் ஒபாமா இலரி கிளின்டன் மற்றும் தென்னாசியா தொடர்பான ஏனைய செயலர்களுக்கும் கொடுக்கவென "ஒபாமாவுக்கான தமிழர்கள்" அமைப்பினால் ஒரு கடிதம் தயாரிக்கப்பட்டிருந்தது.  

இக் கடிதம் தமிழ், பிரெஞ்சு, ஜேர்மன், ஆங்கில போன்ற மொழிகளில் வெளியிடப்பட்டு கையெழுத்துக்கள் கோரப்பட்டது.  

இந்த கடிதத்தில் உலகெங்குமிருந்து அதிக எண்ணிக்கையிலானத் தமிழர்கள் தொடர்ந்தும் கையெழுத்துக்களை இட்டு வருகின்றனர் என்பதும் குறிப்பிடத்தக்கது.
# கெயின்சியப் பொருளியல்

பொருளியலில், **கெயின்சியப் பொருளியல்** (*Keynesian economics*) அல்லது **கெயின்சியக் கோட்பாடு** (*Keynesian theory*) என்பது 20 ஆம் நூற்றாண்டின் பிரித்தானியப் பொருளியலாளர் ஜான் மேனார்ட் கெயின்சு என்பவரின் எண்ணக்கருக்களைத் தழுவி எழுந்த கொள்கை ஆகும். இக்கொள்கை, தனியார் துறையில், பொருளாதார வளர்ச்சியைத் தூண்டுவதற்கும், உறுதிப்பாட்டை மேம்படுத்துவதற்கும் அரசு நடவடிக்கைகளை மேற்கொள்ளவேண்டும் என்னும் நிலைப்பாட்டைக் கொண்டுள்ளது. இதனை, வட்டி வீதம், வரிவிதிப்பு, பொதுத் திட்டங்கள் போன்றவற்றை உகந்த முறையில் கையாள்வதன் மூலம் செய்யமுடியும் என்கிறது.  

கெயின்சியப் பொருளியலின் அடிப்படைக் கோட்பாடுகள் முதன் முதலில், 1936 ஆம் ஆண்டில், *வேலைவாய்ப்பின் பொதுக் கோட்பாடும், வட்டியும், பணமும்* என்னும் நூலில் வெளியிடப்பட்டது. கெயின்சின் கோட்பாடு, சில தனியாட்களினதும் நிறுவனங்களினதும் நுண்மட்டச் செயற்பாடுகள், பருப்பொருளியல் கூட்டு விளைவுகளை ஏற்படுத்த முடியும் என்கிறது.
# சீசெல்சுத் தமிழர்


**சிசெல்சுத் தமிழர்** தமிழ்ப் பின்புலத்துடன் சிசெல்சில் வசிக்கும் தமிழர் ஆவர்.  

சிசெல்சு தென்கிழக்கு ஆபிரிக்க முனையில் உள்ள ஒரு தீவுக் கூட்டமாகும். இதன் மொத்த மக்கள் தொகை 81000 ஆகும். அது ஒரு மிகச் சிறு விழுக்காடு, ஏறக்குறைய 4000 மக்கள் தமிழர் ஆவர். இங்கு தமிழ்ப் பண்பாட்டு விருத்தி மையம் ஒன்று இருக்கிறது. இந்த அமைப்பினூடாக 50 மாணவர்கள் தமிழ்க் கல்வி பெற்று வருகின்றனர்.  

## வரலாறு
1770 களில் ஒரு சிறு குழு தமிழர்கள் இத்தீவுகளுக்குக் கொண்டுவரப்பட்டார்கள். புதுச்சேரியில் இருந்து வணிகர்கள் இங்கு வந்து வணிகம் செய்து வந்தனர். இவ் வணிகர் சமூகத்தின் ஒரு பகுதி இங்கேயே தங்கியது.  

## ஊடகங்கள்
- *தமிழ் முரசு* (சீசெல்சுத் தமிழ் மன்ற வெளியீடு)

## அமைப்புகள்
- சீசெல்சுத் தமிழ் மன்றம் - Seychelles Tamil Mandram
- தமிழ்ப் பண்பாட்டு வளர்ச்சி நடுவம் - Tamil Cultural Development Centre

## இவற்றையும் பாக்க
- மொரிசியத் தமிழர்
- ரீயூனியன் தமிழர்
- தென்னாபிரிக்கத் தமிழர்
# ரீயூனியன் தமிழர்


**ரீயூனியன் தமிழர்** என்போர் தமிழ்ப் பின்புலம் கொண்ட ரீயூனியன் நாட்டு குடிமக்கள். சுமார் 100000 மேலான குடிமக்கள் தமிழர்கள் என கூறப்படுகிறது. இவர்களில் பெரும்பான்மை 18 ஆம் நூற்றாண்டில் பிரான்சிய காலனித்துவ ஆட்சியாளர்களால் வரவழைக்கப்பட்டவர்களின் வழித்தோன்றல்கள் ஆவர். ரீயூனியன் நாட்டு மக்கள் தொகையினரில் 20% வீதமானோர் தமிழர்கள் என அறியப்படுகின்றது.. இவர்கள் தங்கள் மொழியை இழந்தாலும் பரம்பரையாக தமிழ்ப் பெயர்களை சூட்டிக் கொண்டுள்ளனர். மேலும், பாண்டிச்சேரி இந்திய ஒன்றியத்துடன் இணைக்கப்பட்டவுடன், பிரான்சு அரசு பாண்டிச்சேரிவாழ் மக்களுக்கு பிரான்சு குடியுரிமை வழங்க முன்வந்தது. இதன் மூலம் 150 பாண்டிச்சேரித் தமிழ்க் குடும்பங்கள் இங்கு வசிக்கின்றன.  
:கனபடி, வலியமா, மூடூசமி, விரபவுளி, சின்னப்பேன் என்னும் பெயர்கள் அதிகம் அறியப்படுகின்றன. இவை முறையே கணபதி, வள்ளியம்மா, முத்துச்சாமி, வீரபிள்ளை, சின்னப்பன் என்னும் தமிழ்ப் பெயர்களின் திரிபு.  

தமிழ் மொழி சில பள்ளிகளில் மூன்றாவது மொழியாகக் கற்பிக்கப்படுகிறது. தமிழ்ச் சங்கம் ஒன்றும் இயங்குகிறது. தங்களுக்கு இந்தியக் குடியுரிமையும் இந்தியப் பண்பாட்டைப் பேண பல்கலைக்கழகமும் வேண்டும் எனக் கோரியுள்ளனர். பாண்டிச்சேரி, சென்னை நகரங்களை புனித ஆன்றீசு, புனித டெனிசு ஆகிய நகரங்களுடன் தொடர்பில் வைக்க வேண்டும் எனவும் கேட்டுக் கொண்டுள்ளனர்.  

## குறிப்பிடத்தக்கவர்கள்
- இழான் பவுல் வீரப்பிள்ளை, புனித ஆன்றீசின் தலைவரும் ரீயுனியன் தீவின் பொதுக் குழுவின் முதலாவது துணைத் தலைவர்.
- சாமினாதன் அக்செல் கிச்னன், ரீயூனியன் தீவின் பொதுக் குழுவின் இரண்டாவது துணைத் தலைவர்
- நடியா ராமசம்மி, ரீயூனியன் தீவின் பொதுக் குழுவின் மூன்றாவது துணைத் தலைவர்
- தெனிசு நீலமேயம், டேம்பன் தீவின் துணை ஆட்சியர்

## காட்சியகம்
ரீயூனியன் தீவில் உள்ள தமிழ் இந்துக் கோயில்களின் படங்கள் கீழே தரப்பட்டுள்ளன.  
:  
:  

## இவற்றையும் பாக்க
- சீசெல்சுத் தமிழர்
- மொரிசியத் தமிழர்
- தென்னாபிரிக்கத் தமிழர்
# தமிழர் அமைப்புகளின் பட்டியல்

உலகில் பல்வேறு நாடுகளிலும் வாழும் தமிழர்கள் தத்தமது நோக்கங்கள் செயல்பாடுகள் குறிக்கோள்கள் போன்றவற்றிற்காக பல அமைப்புகளை நிறுவி ஒருங்கிணைந்து செயல்படுகின்றனர். இந்த அமைப்புகள் சங்கங்கள், கழகங்கள், மன்றங்கள் என இங்கே அட்டவணைப் படுத்தப்படுகிறது.  

## சங்கங்கள்

- வட அமெரிக்கத் தமிழ் சங்கப் பேரவை
- சான்பிரான்சிசுகோ வளைக்குடாப் பகுதி தமிழ் மன்றம்
- இயூசுடன், டெக்சசு பாரதி கலை மன்றம்
- பொசுடன் தமிழ் சங்கம்
- சிக்காக்கோ தமிழ் சங்கம்
- கனெக்டிகட் தமிழ் சங்கம்
- அட்லாண்டா மாநகரத் தமிழ் சங்கம்
- அன்சுவில்லே தமிழ் சங்கம்
- ஐக்கிய அமெரிக்க இலங்கை தமிழ் சங்கம்
- கேன்சசு நகரத் தமிழ் சங்கம்
- மெட்ரோப்லக்சு தமிழ் சங்கம்
- மிசௌரி தமிழ் சங்கம்
- நியூ இங்கிலாந்து தமிழ் சங்கம்
- நியூயோர்க் தமிழ் சங்கம்
- சேட்ல் தமிழ் சங்கம்
- தென்பூவகத் தமிழ் சங்கம்
- கேரொலைனா தமிழ் சங்கம்
- கொலொரடோ தமிழ் சங்கம்
- டெலவர் பெருநிலத் தமிழ் சங்கம்
- வாசிங்டன் வட்டாரத் தமிழ் சங்கம்
- இலண்டன் தமிழ் சங்கம்
- நியூகாம் தமிழர் நலன்புரிச் சங்கம்
- கொவன்றி தமிழ் நலன்புரிச் சங்கம்
- ஐக்கிய இராச்சியம் தமிழ்ப் பாடசாலைகள் விளையாட்டு சங்கம்
- ஹொங்கொங் தமிழ் பண்பாட்டுக் கழகம்

## கழகங்கள்

- தமிழர் சமூக வீட்டுவசதிக் கழகம்
- ஒசுடின் டெக்சாசு பல்கலைக் கழகத் தமிழ் பண்பாட்டுக் கழகம்
- தமிழ்நாடு முஸ்லிம் முன்னேற்றக் கழகம் - தமிழ்நாடு முஸ்லிம் முன்னேற்றக் கழக இணையம்

## மன்றங்கள்
- ஐக்கிய இராச்சியம் தமிழர் நல்வாழ்வு நிறுவனம்
- குவெல்ப் தமிழ் மாணவர் மன்றம்